เรื่องร้องเรียน (ความปลอดภัย,กีดขวาง,ความสะอาด,ร้องเรียน) วันที่ 2023-08-31 02:06:52 — แขวงดินแดง เขตดินแดง จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660034496
//อ้างอิงเลขที่รับแจ้ง traffy fondue (J2M7LZ)
ขอให้แก้ไขปัญหาการจำหน่ายสินค้าบนทางบาทวิถี บริเวณสี่แยกห้วยขวาง แขวงดินแดง เขตดินแดง กรุงเทพมหานคร จุดสังเกตบริเวณทางบาทวิถีฝั่งเทวาลัยพระพิฆเนศห้วยขวาง เนื่องจากผู้ร้องแจ้งว่าบริเวณดังกล่าวมีประชาชนมาวางสินค้าจำหน่ายจำนวนประมาณเกือบ 10 ราย เช่น รับดูดวง  4 ราย จำหน่ายกัญชา จำหน่ายพวงมาลัย จำนวน 2 ราย  ฯลฯ  ตั้งแต่หลังเวลา 22.00น. ไปจนถึงเวลาประมาณ 03.00-04.00น. เป็นประจำทุกวัน เมื่อก่อนมีแผงเหล็กกั้นแต่ปัจจุบันมีการนำแผงเหล็กกั้น จึงทำให้เข้ามาสินค้าจำหน่ายได้ และอ้างว่ามีการจ่ายสินบนให้กับเจ้าหน้าที่เทศกิจโดยจ่ายผ่านร้านจำหน่ายพวงมาลัย ทำให้ประชาชนที่สัญจรเดินผ่านบริเวณดังกล่าวต้องลงไปเดินบนพื้นถนนเสี่ยงต่อการเกิดอุบัติเหตุชนได้ ส่งผลให้ได้รับความเดือดร้อนเป็นอย่างมาก  ประสบปัญหามาเป็นระยะเวลาประมาณหลายเดือนแล้ว (ไม่สามารถระบุระยะเวลาที่ชัดเจนได้) พื้นที่ดังกล่าวอยู่ในพื้นที่ความรับผิดชอบของสำนักงานเทศกิจของสำนักงานเขตงานเขตดินแดง ประกอบกับผู้ร้องแจ้งว่าเมื่อก่อนมีเจ้าหน้าที่ของสำนักงานเทศกิจเข้ามาตรวจตราพื้นที่เป็นประจำทุกวันจนถึงเวลา 21.00 น. แต่ช่วงหลังจะเข้าไปตรวจไม่เป็นประจำทุกวัน   เบื้องต้นได้ติดต่อแจ้งเรื่องไปยังศูนย์รับแจ้งทุกข์กรุงเทพมหานคร หมายเลขสายด่วน 1555  เบื้องต้นได้รับรายงานผลการปฏิบัติงานจากกรุงเทพมหานคร โดยสำนักงานเขตเทศกิจ ฝ่ายเทศกิจกรณีเรื่องร้องเรียนบริเวณดังกล่าว เป็นผู้ค้านอกจุดผ่อนผัน ซึ่งเจ้าหน้าที่ได้มีการจัดระเบียบตามหลักเกณฑ์ที่กำหนด ซึ่งอยู่ระหว่างการ สำรวจจัดหาสถานที่รองรับผู้ค้า ที่เหมาะสม ไม่กีดขวางทางสัญจร และจัดเจ้าหน้าที่คอยตรวจตรา กวดขัน ห้ามมิให้มีการจำหน่ายสินค้า หรือตั้งวางสิ่งของกีดขวางทางสัญจร เป็นประจำทุกวัน หากพบผู้ฝ่าฝืน กระทำผิด ได้ดำเนินการตาม พรบ.รักษาความสะอาดและความเป็นระเบียบเรียบร้อยของบ้านเมือง พ.ศ 2535 ตามขั้นตอนที่กำหนดและ ได้มีการเปรียบเทียบปรับ ผู้ที่ฝ่าฝืนกระทำความผิด เป็นประจำอย่างต่อเนื่อง ตามขั้นตอนกฎหมาย ซึ่งตรวจสอบแล้วเจ้าหน้าที่มิได้มีการเรียกรับ สินบน หรือเงินทองสิ่งของแต่อย่างใด อีกทั้งเจ้าหน้าที่ยังคอยดูแลความ ปลอดภัย และความเป็นระเบียบเรียบร้อย แก่นักท่องเที่ยวที่เข้ามากราบสักการะ ขอพรสิ่งศักดิ์สิทธิ์ บริเวณเทวาลัยพระพิฆเนศ ทั้งนี้ ได้ กำชับการปฏิบัติงานของเจ้าหน้าที่ ให้ปฏิบัติงานด้วย ความ สุจริตโปร่งใส และจัดระเบียบ แจกประกาศ ประชาสัมพันธ์ ตรวจตรา กวดขัน ห้ามมีให้มีการตั้งวางสิ่งของกีดขวาง อย่างเข้มงวดต่อไป หากพบผู้ฝ่าฝืน จักดำเนินการตามขั้นตอนกฎหมายอย่าง เข้มงวดต่อไป 
//ปัจจุบันเมื่อ วันที่ 31 สิงหาคม 2566 เวลาประมาณ 00.10 น. ผู้ร้องแจ้งว่ายังคงพบเห็นเด็กวัยรุ่นจากภาคใต้ เข้ามาทำการขายข้าวเกรียบบนทางบาทวิถี ในช่วงเวลา 21.00-03.00 น. ของวันถัดไป ซึ่งได้รับความเดือดร้อนอยู่เช่นเดิม ผู้ร้องจึงประสงค์ให้หน่วยงานที่เกี่ยวข้องแก้ไขปัญหาดังกล่าว เพื่อบรรเทาความเดือดร้อนของประชาชนที่สัญจรเดินผ่านบริเวณดังกล่าวต่อไป (ผู้ร้องประสงค์ให้ปกปิดชื่อ นามแฝง และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata